title: Gözyaşı
article: کوزباشی 
  بو مقاله و ولترك آثارندن اولوب تحريرات خارجيه قبلى متحيران خلفا سندن عزتلو لطفى بك افندی طرفندن ترجمه و احسان بیور لمشدر ] 
  كوزياشى حزن والملك لسان الكميدر. نیچون ؟ بر کدرلی فکر ایله چشمك جهت خارجیسنده کی غدتدن طاملایان براق و فقط طوزلی اولان بو مایع بیننده به مناسبت وار ؟ عضوی ضعيف و نازك شبكه دن اولان طائفه نسا ایله چوجقلرده کو زیاشی نیچون ارککردن دها زياده بر سهولتله تحريك اولنور ؟ طبیعت منظره اشکده مجتمزى تحريك ايله متأثر او لمقلغمزى واشك نثار اولانلرك امدادینه قوشمقلمزی ارزو می ایلشدر ؟ بر وحشی قادین تربیه دیده بر قادین قدر و بلکه دها 
  زیاده اغلایان بر چوجغه تسليت ايتمكه قالقيشور . 
  بعض قادینلر استدکاری وقت اغلد قاری جهتله اتهام 
  ٣٩ 
  اولنورلر . قادينلرك بوقابليتلرينه بن اصلا تعجب ايتم رفيق القلب او لا نلرله قوه متخيله اصحابی بر خاطره الم انگیزی تصور و تفكر ايدرك اغلايه بيلورلر. بو حال آفتور وعلى الخصوص اقتر يسلرك اكثر يسنه اویون اثناسنده واقع اولور . اولرنده اولدقاری حالده بونلری تقلید ایدن قادینلر اغلامق قابلیت و صنعتنه برده كوچك حيله قاتار لر که بوده زوجلریچون اغلايوركي كورينه رك حقيقت حالده سوکیلولری ایچون اغلار لر او حالده کوز یاشلری طوغری و مبنى عليهی بلاندر . بر مقصد و سیسز کولنه بيلير. فقط اغلامق ممکن دکلدر کوزه او ماده مایعه یی جلب ایچون مطلقا جالب دقت برشى كورمك وايشتمك لاز مدر . ضحك ایسه ارزو اولندیغی وقت اجرا اولنه بيلور . وقايع فجيعه وحرکات ظالمانه یی سرین قان ایله تماشا ایدن و یا بر طاقم جنایات مدهشه یی ارتکاب و اجرا ایلیان بر آدمك تياتروده بوكي وقوعات موقع تماشایه وضع اولندیغی وقت اغلدیغنی کورمش چوق کسه لر واردر . بوحال ایسه او آدمك تياترو او یو نلرینی کندی کو زلريله دكل مؤلف واقتورك كوزلريله تماشا ایلدیکندن نشأت ايدييور . بيكناه بر بیچاره نك قتل اولندیغنی کوردیکی و یا خود دوستی خنچر غدرينه فدا ایلدیکی وقت ظالم، بار بار و نفس اماره سیله متحرك اولان او آدم محل تماشاده انسانلر زمره سنه داخل اولور . دغدغه كونا كونه مسكن اولان قلبى كسب سکونت و صفوت ايتمكله قانون طبیعت حكم جليلنى اجرا ايدر واوغــداره 
  ٤٠ 
  اشك فضیلت دو كديرر ! ایشته تياترو لرك مزيت حقیقیه سی 
  و فائده سی بودر .